
The Passages of H.M  A novel of Herman MelvilleAuthor: Jay PariniPublishers: Anchor Booksరచయితలు మరుపురాని పాత్రలను సృష్టిస్తారు, కథల్లో, నవలల్లో. మరి, పేరుగాంచిన రచయితనే నాయకుడిగా మలచి, అతడిని గురించి తెలిసున్న విషయాలను సేకరించి, దానికి బోలెడంత ఊహను జోడించి నవల రాయడమంటే గమ్మత్తుగా ఉంటుందిగా. ‘మాబీడిక్’ అనే నవలతో ప్రపంచ ప్రఖ్యాతి గాంచిన, అమెరికన్ నవలాకారుల్లో పేరెన్నికగన్న హెర్మన్ మెల్విల్ ఊహాత్మక జీవిత చరిత్ర ఇది. ప్రపంచ ప్రఖ్యాత అంటే ఆయన గురించి ఎంతోకొంత చర్చ జరుగుతూనే ఉంటుంది. ఆయన రాసి అచ్చేసిన పుస్తకాలే కాకుండా, ఆయన రాసిన ఉత్తరాలో, ఉద్యోగ ధర్మంగా రాసినవో, పూర్తి చేయలేకపోయినవో, చేసీ వదిలేసినవో- ఇవ్వన్నీ ఎటూ అందుబాటులో ఉండగా, ఆయన పోయిన కొన్ని దశాబ్దాల తర్వాత ఇంకెవరో వాటిని ఆధారంగా చేసుకున్న నవల చదివితే మనకేంటి?రచయిత అంటే ఎవరు? రాయడమంటే ఎలా ఉంటుంది? మనకు తెలిసున్న ప్రపంచాన్ని, మనం చూసిన మనుషులని కథగా మలచడమంటే ఏంటి? రచనా వ్యాసంగాన్నే జీవనోపాధిగా పెట్టు కుని, అమ్ముడుపోయిన పుస్తకాల మీదే ఆధారపడినప్పుడు, కష్టపడి ఏళ్ళ తరబడి రాసిన నవల అసలు అమ్ముడుకాకపోతే? అప్పుల్లో కూరుకుపోయి, కుటుంబ భారాన్ని మోయలేకపోవడం ఎలా ఉంటుంది? ఇన్నింటి మధ్య మనసు గాఢంగా కోరుకునేదాన్ని సభ్య సమాజం ఆమోదించదని తేలిపోయి నప్పుడు ఏమవుతుంది?మెల్విల్ గురించి ఉన్న లిటరే చర్లో పై ప్రశ్నలకు జవాబులు దొర కవచ్చు. అయినా, ఆయన జీవితాన్ని, వాటిలోని లోటుపాట్లని, ఒక కథలా చదువుకోవడం బాగుంటుంది. ముఖ్యంగా, ఇందులో వినిపించే రెండు ప్రధానమైన గొంతుల్లో ఒకటి నరేటర్ది, మరొకటి ఆయన భార్య లిజిది. ఆయన భార్యతో చెప్పిం చిన కథంతా ఊహాజనితం! నథనియల్ హాథోర్న్ అనే అమెరికన్ రచయితతో ఉన్న సంబంధం, వాల్ట్ విట్మన్ అనే అమెరికన్ కవితో ఆయనకు ఏర్పడిన స్నేహం గురించిన సన్నివేశాలు ఆసక్తికరంగా మలిచారు. మార్కెట్లో హిట్ అయ్యాక మనుషులను ప్రపంచం వేరేలా చూస్తుంది. వాళ్ళ బొమ్మలకు దండలేసి, వాళ్ళ గొప్పతనం గురించి ఉపన్యాసాలిస్తుంది. మార్కెట్ను పక్కకు నెట్టి, రచనా వ్యాసంగం తప్ప మరో ధ్యాసలేని, బతికున్ననాళ్ళు పాఠకలోకంలో ఒక పేరులేని రచయితగా బతికి, కోర్కెలను, బాధ్యతలను బలవంతాన మోసిన రచయితలోని మనిషిని తడమాలంటే ఈ పుస్తకం ఒక చక్కని అవకాశాన్నిస్తుంది. పూర్ణిమ తమ్మిరెడ్డిpurnimat07@gmail.com

The Passages of H.M  A novel of Herman MelvilleAuthor: Jay PariniPublishers: Anchor Booksrachayitalu marupurani paatralanu srushtistaaru, kathallo, navalallo. mari, paerugaanchina rachayitane nayakudiga malachi, atadini gurinchi telisunna vishayaalanu sekarinchi, daaniki boledanta oohanu jodinchi navala rayadamante gammattugaa untundigaa. ‘mabidic’ ane navalatho prapancha prakhyaati gaanchina, american navalaakaarullo perennikaganna herman melvill oohaatmaka jeevita charitra idhi. prapancha prakhyaata ante aayana gurinchi entokonta charcha jarugutune untundi. aayana rasi achesina pustakaale kakunda, aayana raasina uttaraalo, udyoga dharmanga rasinavo, puurti cheyalekapoyinavo, chesee vadilesinavo- ivvanni etuu andubaatulo undagaa, aayana poyina konni dasaabdaala tarvaata inkevaro vaatini aadhaaramgaa chesukunna navala chadivite manakenti?rachayita ante evaru? rayadamante ela untundi? manaku telisunna prapanchaanni, manam chusina manushulani kathagaa malachadamante enti? rachana vyaasamgaanne jeevanopaadhigaa pettu kuni, ammudupoyina pustakaala meede aadhaarapadinappudu, kashtapadi ella tarabadi raasina navala asalu ammudukakapothe? appullo kuurukupooyi, kutumba bhaaraanni moyalekapovadam ela untundi? inninti madhya manasu gaadamgaa korukunedanni sabhya samajam aamodinchadani telipoyi nappudu emavutundi?melvill gurinchi unna litare charlo pai prasnalaku javaabulu dora kavachu. aina, aayana jeevitaanni, vaatilooni lotupaatlani, oka kathalaa chaduvukovadam baguntundi. mukhyamgaa, indulo vinipinche rendu pradhaanamaina gontullo okati naretardi, marokati aayana bharya lijidi. aayana bhaaryatho cheppim china kathantaa oohaajanitam! nathanial hathorn ane american rachayithatho unna sambandham, walt witman ane american kavitho aayanaku erpadina sneham gurinchina sannivesaalu aasaktikaramgaa malichaaru. marketlo hit ayyaka manushulanu prapancham verela chustundi. vaalla bommalaku dandalesi, vaalla goppatanam gurinchi upanyaasaalistundi. maarketnu pakkaku netti, rachana vyaasangam tappa maro dhyasaleni, batikunnanallu paathakalokamlo oka paeruleni rachayitagaa batiki, korkelanu, baadhyatalanu balavantaana mosina rachayitaloni manishini tadamalante ee pustakam oka chakkani avakaasaannistundi. puurnima tammireddypurnimat07@gmail.com